Projekt : "Ručna forwardusha"

Siniša Tkalčec - vođa projekta

Autopsija projekta, ili što sam ja radio na ovom projektu

Koja je, zapravo, uloga voditelja projekta ?

Najjenostavnije voditelj projekta je osoba koja osigurava da se projekt izvršava prema planu i na vrijeme, odnosno osoba koja čini razliku između uspješnog i neuspješnog projekta.

Navest ću par ključnih dužnosti voditelja projekta:

- nadzor i koordinacija aktivnosti na projektu

- osiguranje učinkovitog i potpunog izvršenja zadataka

- planiranje organizacijske strukture da bi se zadaci mogli izvršavati što učinkovitije

- sudjelovanje na sastancima, diskusijama i sl.

- alokacija potrebnih resursa

- priređivanje statusnih izvješća i prezentacija istih višem managementu.

Eto, sada kada sam to napisao, čini se da je odgovornost na ovom našem projektu upravo na meni, međutim, stvari nisu crno/bijele.

1. KickOff

Na prvom sastanku orginazirali smo brainstorming na temu aplikacije. Nije bilo jasno točno o kakvoj se aplikaciji radi, niti što je cilj projekta; nego su se tek partikularno navodila neka svojstva aplikacije.

Meni, nije bilo jasno gdje je granica između stvarnosti i vježbi, odnosno nije bilo jasno da li se “igramo” ili radimo.

2. Projektni tim

Na drugom sastanku oformili smo projektni tim čija je struktura bila unaprijed zadana, nedovoljno jasna i neprilagođena konkretnom projektu.

- Planeri, Arhitekti

- Dokumentacija

- Repozitorij i grupni alati

- Radno okruženje

Prema mojoj procjeni za projekt u koji smo bili uključeni trebale su nam ove grupe: arhitekti, dizajneri, developeri, testeri, dokumentacija.

Arhitekti da osmisle aplikaciju, dizajneri da je grafički definiraju, testeri provjeravaju ispravnost funkcioniranja aplikacije i prijavljuju pogreške, te dokumentacijski tim koji izrađuje korisničku i projektnu dokumentaciju. Poseban tim za radno okružje i grupne alate nam u principu nije potreban jer se možemo osloniti na code.google.com.

Mogli smo korisititi neku od postoječih metodologija u izradi software-a (npr. waterfall).

Nezgoda je što sam na tom sastanku imenovan voditeljom projekta. Teško je biti voditelj projekta kada ti nije jasno što je cilj projekta, nemaš utjecaja na organizacijsku strukturu niti na alokaciju resursa.

Uspostavljeno je praćenje projekta u obliku web sustava razvoja software (code.google.com).

Podjelio sam ovlasti na portalu, proučio dokumnetaciju i shvatio da portal ne podgovara našoj organizacijskoj strukturi.

3. Roadmap

Na trećem sastanku nam i dalje ništa nije bilo jasno. Pokušali smo svemu pronaći i dati smisao, i s tim u vezi izrodili smo dokument koji smo smatrali roadmapom, odnosno dokument koji sadrži minimum funkcionalnosti za koji smo bili sigurni da bi ga mogli izvršiti.

U suštini nismo bili sigurni da li trebamo nešto napraviti u smislu proizvesti nekakav software, ili tek moramo glumiti da radimo nekakav software.

Kada smo proizveli roadmap nekako nam se projekt materijalizirao u mislima, pa se činilo da čemo nešto i napraviti.

4. BuzzWords l.t.d.

Na četvrtom sastnaku smo se natjecali tko zna nabrojati više buzzworda, i moram priznati da su arhitekti na tom sastanku bili uvjerljivo broj jedan. Bilo bi dobro iskoristiti tu hrpu riječi: DHTML/ C objective aka macro c, CSS, JavaScript, Android i sl. u nekoj prezentaciji, vjerujem da bi publika pomislila da sklapamo SpaceShuttle.

Na tom sastanku bilo je jasno da samo vrijeme koje se provede na vježbama nije dovoljno niti da se ekipiramo, a kamoli napravimo išta od naše roadmape i da je samo pitanje trenutka kada čemo shvatiti da naš projekt nije ostvariv.

5. Reality

Došao je taj dan. Projekt je proglašen propalim, premda nikada nije imao realnu šansu da se ostvari iz nekoliko razloga:

- nejasan cilj

- organizacijska struktura neprilagođena izradi tog tipa aplikacije

- nedostatak vremena

Nakon što smo utvrdili stanje projekta, dobili smo zadatak navesti što smo radili.

